cyanic-selkie/wikianc huggingface dataset:
Preussi
Preussin vaikutus Suomeen
left|thumb|Preussi ennen vuotta 1905. Pohjois-Saksa on ollut vuosisatojen ajan Suomen ulkomaankaupan keskeinen kumppani. Saksalaisia porvareita muutti Suomen kaupunkeihin, erityisesti Viipuriin, niin paljon, että kaupunkeja hallittiin saksan kielellä. Keskiajalla Hansaliitto ja Saksalainen ritarikunta vaikuttivat suuresti Itämeren alueen kehitykseen. Kauppa-alueista esimerkiksi hansakaupunki Lyypekki ja myöhemmin Preussiin liitetty Ruotsin Pommeri olivat Suomelle tärkeitä.
Preussi kukistuu maailmansodissa
thumb|Tummanvihreällä nykyisen Saksan osavaltiot, joista pääosa on entisen Preussin alueella. Viimeinen Saksan keisari ja Preussin kuningas Vilhelm II luopui kruunusta vuonna 1918, ja Preussista tehtiin tasavalta, Preussin vapaavaltio. Versailles’n rauhassa vuonna 1919 Saksa menetti uudestaan itsenäistyneelle Puolalle osan Preussin alueesta, josta muodostettiin Puolan käytävä. Se jakoi Saksan ja samalla Preussin alueen kahtia erottaen Itä-Preussin muusta Saksasta. Kansallissosialistit saivat vallan Preussissa vuonna 1933, ja sen pääministeriksi nimitettiin Hermann Göring.
Taide- ja museokokoelmien osalta Preussin valtion lakkauttaminen johti siihen, että sodasta säästynyt esineistö hajosi Saksan eri osavaltioiden hallintaan. Länsi-Saksan puolelle perustettiin vuonna 1957 säätiö huolehtimaan Preussin kulttuuriomaisuudesta. Säätiö on pyrkinyt palauttamaan esineistön Berliiniin. Tämä työ sai lisävauhtia, kun Saksat yhdistyivät.
Alfred J. Ayer
Alfred Jules Ayer oli brittiläinen filosofi, joka tunnetaan loogisen positivismin kannattajana erityisesti teoksissaan Language, Truth and Logic (1936) ja  The Problem of Knowledge (1956). Hänet tunnetaan myös verifikationismista ja emotivismista. Filosofiassa Ayer sai vaikutteita erityisesti David Humelta, Immanuel Kantilta, Wienin piiriltä, Karl Popperilta, Bertrand Russellilta ja Ludwig Wittgenstein.
Ayer oli Grote-oppituolin mielenfilosofian ja logiikan professori University College Londonissa vuodesta 1946 vuoteen 1959, jolloin hänestä tuli Wykeham-oppituolin logiikan professori Oxfordin yliopistossa. Hän toimi Aristotelian Societyn puheenjohtajana vuosina 1951–1952. Hänet aateloitiin vuonna 1970.
Mayotte
Historia
Saarella kävivät ensimmäiset eurooppalaiset 1500-luvulla. Saarten paikallisessa perinteessä on tarinoita portugalilaisista valloittajista ja siirtolaisista, mutta tästä ei ole muita todisteita. Portugalilaiset laivat vierailivat kuitenkin alueen saarilla, ja portugalista tuli laajasti käytetty kauppakieli. Portugalin vallattua osia Itä-Afrikan rannikosta muut valtiot, kuten Alankomaat, Englanti ja Ranska kiinnittivät huomionsa vielä valtaamattomiin alueisiin. Alankomaalaiset alukset käyttivät Mayotten laguunia tukikohtana hyökkäyksilleen Mosambikiin vuosina 1607 ja 1608. Anjouanista ja Mohélista poiketen saari oli kuitenkin sen koralliriuttojen takia hankalapääsyinen. Laguunia käyttivät kuitenkin myös merirosvot, joiden kohteena olivat Englannin Itä-Intian kauppakomppanian alukset. Merirosvous alueella jatkui aina 1730-luvulle saakka.
Armenian kieli
Fonologia
Paino on aina sanan viimeisellä tavulla paitsi silloin, kun viimeinen tavu on määräinen artikkeli tai possessiivisuffiksi, jolloin paino on toiseksi viimeisellä tavulla.
Turun Runoseminaari 1962
Seminaarin ensimmäisenä päivänä sattui välikohtaus: Armo Hormia ja Esko Ervasti yrittivät saada Pentti Saarikoskea pitämään seminaarin ensimmäisen puheenvuoron, mutta se ei onnistunut Saarikosken humalatilan takia. Saarikoskella oli mukanaan revolveri, ja hänen seurassaan ollut Leena Larjanko yllytti häntä ampumaan sillä, mutta Saarikoski kieltäytyi, koska ampumalla rikotut esineet olisivat tulleet Armo Hormian maksettaviksi. Myöhemmin Saarikoski ampui Hotelli Seurahuoneella huoneessaan revolverilla kaksi kertaa tyynyyn. Hotellin johto kutsui poliisit paikalle, mutta Hormia pelasti Saarikosken ja Larjangon kirjoittamalla heille M3-lähetteen Kupittaan sairaalan psykiatriselle osastolle. Välikohtaus ei kuitenkaan häirinnyt seminaarin kulkua.
Runoseminaarin keskustelut tallennettiin ääninauhoille. Kustannusliike Tajo julkaisi vuonna 1963 näiden tallenteiden pohjalta seminaarin keskusteluista ja alustuksista kirjan Runoseminaari 29.–30.9.1962: 60-luvun runouden merkeissä.
16 reteintä
16 reteintä on vuonna 1988 julkaistu Irwin Goodmanin kokoelmalevy.
Livin’ in a World Without You
Video
Videota kuvatessa Lauri Ylöselle sattui onnettomuus. Kuvattaessa videon loppupuolella esiintyvää kohtausta, jossa kaksi mustapukuista naista työntää häntä lasia vasten, rikkoutui ikkunalasi palasiksi Ylösen päälle. Hän kuitenkin selviytyi tapahtuneesta vain muutamin naarmuin. Välikohtauksen jälkeen kohtaus kuvattiin uudelleen, minkä tulos on nähtävissä valmiissa videossa.
Silvio Leonard
Silvio Leonard Sarria tai Silvio Leonard Tartabull (s. 20. syyskuuta 1955 Cienfuegos, Kuuba) on kuubalainen entinen pikajuoksija. Hänen paras saavutuksensa on hopeamitali 100 metriltä Moskovan 1980 Olympiakisoista.
Charles Webster Leadbeater
thumb|C. W. Leadbeater ‎C. W. Leadbeater (16. helmikuuta 1854 Stockport, Englanti – 1934 Perth, Australia) oli englantilainen pappi ja teosofian kehittäjä, jota väitettiin selvänäkijäksi.
Varhaisvuodet
Vaikka Leadbeaterin on joskus väitetty syntyneen vuonna 1847, hänen todellinen syntymävuotensa oli hänen elämäkertansa kirjoittajan mukaan 1854. Hänen isänsä Charles oli syntyisin Lincolnista ja hänen äitinsä Emma Liverpoolista. Vuonna 1861 perhe muutti Lontooseen.
Teosofinen Seura
Alfred Percy Sinnettin kirja Occult World sai Leadbeaterin kiinnostumaan okkultismista, ja hän liittyi Teosofiseen Seuraan vuonna 1883. Seuraavana vuonna hän tapasi Helena Petrovna Blavatskyn, kun tämä oli käymässä Lontoossa. Kun Blavatsky hyväksyi hänet "oppilaakseen", hän erosi kirkosta, ryhtyi vegetaristiksi, katkaisi kaikki siteensä Englantiin ja seurasi tätä Intiaan. Intiassa hän kertoi saaneensa Blavatskyn tavoin opetusta Viisauden Mestareilta. Kriittisen näkemyksen mukaan kyseisiä olentoja ei ole oikeasti olemassa, vaan heidän kirjoittamikseen väitetyt ns. mahatmakirjee t ovat tekaistuja.
Paluu Englantiin
Intiassa Leadbeater asui aluksi Adyarissa ja myöhemmin useita vuosia Ceylonilla, jossa hän opetti H. S. Olcottin perustamassa köyhille pojille tarkoitetussa koulussa. Vuonna 1889 Sinnett pyysi häntä palaamaan Englantiin poikansa yksityisopettajaksi.
Syytteet pederastiasta
Vuonna 1906 Leadbeateria syytettiin ensimmäisen kerran pederastiasta. Leadbeaterin Englantiin paluun jälkeen 14-vuotias seuran Chicagon kirjeenvaihtajan poika, jonka Leadbeater oli ottanut mukaansa San Franciscoon ensimmäisellä luentomatkallaan, tunnusti vanhemmilleen syyn mentoriaan kohtaan tuntemaansa vastenmielisyyteen – Leadbeater oli rohkaissut häntä harrastamaan masturbaatiota. Lähes samaan aikaan myös toinen teosofisen liikkeen virkailija syytti Leadbeateria samasta rikoksesta. Tapauksia tutkimaan asetettiin komissio, mutta ennen kuin se ehti aloittaa tutkimuksensa, Leadbeater erosi Teosofisesta Seurasta, kuten hän eversti Olcottille kertoi: "Säästääkseen seuran häpeältä."
Kaisa-talo
Rakennuksen paikalta purettiin Kauppakeskus Kaisa -niminen tavaratalo, joka oli valmistunut kahdessa osassa 1973 ja 1984.
Kaivopuisto
Kaivopuisto on myös 450 asukkaan kaupunginosa, johon kuuluu puiston lisäksi sen itäpuolella oleva vanha huvila-alue. Valtionverotuksen alainen keskitulo vuonna 2006 Kaivopuiston osa-alueella oli 159 614 euroa, eli toiseksi korkein Helsingissä Kuusisaaren jälkeen. Kaivopuistosta kulkee myös maanalainen huoltotunneli Suomenlinnaan.
Osip Runitš
pienoiskuva|Osip Runitš (oikealla) ja [[Vera Holodnaja]]Osip Iljitš Runitš (, oikealta sukunimeltään Fradkin, Фрадкин; 1889 – 6. huhtikuuta 1947 Johannesburg) oli venäläinen näyttelijä.
Osip Runitš työskenteli Moskovan draamateatterissa ja alkoi vuonna 1914 näytellä myös elokuvissa. Venäjän sisällissodan aikana hän matkusti kuvausmatkalle Odessaan. Runitš siirtyi vuonna 1919 Italiaan, vuonna 1920 Berliiniin ja vuonna 1925 Pariisiin. Työskenneltyään elokuvissa hän palasi näyttämölle vuonna 1926 Riian venäläisessä ja juutalaisessa teatterissa. Vuonna 1939 Runitš matkusti Etelä-Afrikkaan, jossa hän työskenteli muun muassa juutalaisessa teatterissa.
Naukio
Naukiossa sijaitsee Kuusankosken urheilupuisto, jossa on muun muassa urheilutalo, uimahalli, jäähalli, yleisurheilukenttä, pesäpallokenttä, tennishalli ja Naukion yhtenäiskoulu. Kuusankosken tekonurmellinen palloiluhalli eli Sami Hyypiä areena ja Kuusankosken paloasema sijaitsevat tilastoaluejaon mukaan Tähteen puolella. Myös Kunnanpelto ja Pappilanpelto kuuluvat Naukion tilastoalueeseen. Itäisessä Naukiossa pidettiin vuoden 1983 asuntomessut. Alue sijaitsee Kuusaantien itäpuolella.
Pappilanpelto
Pappilanpelto sijaitsee Kuusaan länsipuolella ja Kunnanpellon eteläpuolella, Kymijoen rannalla. Se on pientalovaltainen asuinalue.
Pistooli
Poikkeuksia tähän ovat erillisellä, yleensä irrotettavalla olkatuella varustetut pistoolit, pistoolikarabiinit, esimerkiksi Mauser M1916 eli niin sanottu Ukko-Mauser tai Suomenkin poliisivoimien käytössä oleva MP5:n kertalaukausversio (toimintatapa itselataava kertatuli). Sarjatulimahdollisuudella varustetut MP5:n versiot luokitellaan kuitenkin konepistooliksi.
Historia
Ensimmäiset pistoolit tulivat käyttöön viimeistään 1300-luvulla. Uudella ajalla pistooleista tuli pääasiassa ratsuväen aseita. 1520-luvulta eteenpäin ritarit alkoivat luopua peitsen käytöstä ja alkoivat aseistautua pistooleilla; pistoolilla kykeni ampumaan ennen rynnäkköä. 1500-luvun puolestavälistä alkaen syntyi ensimmäinen tuliasein varustautunut ratsuväen tyyppi, kyrassieerit. Kyrassieerit eivät, toisin kuin ritarit, rynnäköineet lähitaisteluun vihollista vastaan, vaan ampuivat etäisyyden päästä palatakseen lataamaan (karakolointi). Hakkapeliittojen aseistuksena oli kaksi pistoolia ja miekka, ja he rynnäköivät ritarien tavoin kiitolaukkaa päin vihollista ja ampuen pistoolinsa tyhjiksi aivan lähietäisyydeltä lataamatta niitä uudelleen ennen rynnäkön jatkamista teräasein.
Kaliiperimitoitus
Yleisin itselataavien pistoolien kaliiperi on todennäköisesti 9×19 mm Parabellum, jossa 9 mm on nimelliskaliiperi ja 19 mm ilmaisee hylsyn pituuden. Vaihtoehtoiset merkinnät ovat 9 mm Parabellum, 9 mm Para. tai 9 mm Luger. Sitä käytetään myös yleisimpänä konepistoolikaliiperina. Erityisesti konepistooleita varten tarkoitettua patruunaa ei tule käyttää pistooleissa, sillä se on ladattu voimakkaammaksi kuin muutoin täysin samanlainen pistoolinpatruuna ja saattaa aiheuttaa aserikon joko välittömästi tai riittävän laukausmäärän jälkeen lukon liikkuvien osien iskettyessä tai väsymismurtuman syntyessä, useimmiten luistiin tai sulkuolakkeisiin.
Lebanon (Ohio)
Historia
Kylä perustettuun syyskuussa 1802 Ichabod Corwinin, Silas Hurinin, Ephraim Hathawayn ja Samuel Manningin maille. Lebanon nimettiin Raamatussa mainitun Libanonin mukaan koska alueella kasvoi paljon libanoninsetristä muistuttavaa kynäkatajaa. Lebanon tunnetaakin "setrikaupunkina", The Cedar City.
Arvo Ylppö -mitali
Mitalin perustivat Mannerheimin Lastensuojeluliitto, Suomen Lastenlääkäriyhdistys, Lastentautien tutkimusrahaston kannatusyhdistys ja Lääketehdas Orion. Mitali myönnetään joka viides vuosi joko sekä yhdelle ulkomaalaiselle yhdelle suomalaiselle tutkijalle tai jommallekummalle, joka on ansioitunut vastasyntyneiden tai keskosten tutkimuksen alalla.
Samanniminen MLL:n mitali
Mannerheimin Lastensuojeluliitto jakaa myös omaa Arvo Ylppö -aiheista MLL-mitaliaan omille luottamushenkilöilleen sekä muun muassa neuvolatyössä tai lastensuojelussa ansioituneille. Tätäkin kutsutaan usein Arvo Ylppö -mitaliksi.
Grenadan historia
Ranskalta Britannialle
Britannia ja Ranska ajautuivat uuteen sotaan vuonna 1776. Kreivi Charles Henri d’Estaingin komentamat ranskalaisjoukot valloittivat 1779 Grenadan 6 500 sotilaan ja 25 aluksen voimin. Grenada palautui Britannialle 3. syyskuuta 1783 Pariisin rauhassa.
Zelda Fitzgerald
Fitzgerald sai ensimmäisen hermoromahduksen kesäkuussa 1930. Pian sen jälkeen hänellä todettiin skitsofrenia, ja hän joutui psykiatriseen hoitolaitokseen. Hän kuoli 47-vuotiaana hoitolaitoksessa syttyneessä tulipalossa, jossa kuoli myös kahdeksan muuta potilasta.
Grenadan historia
Vallankumouksesta Yhdysvaltain valtaukseen
thumb|Yhdysvaltain laskuvarjojoukkoja Grenadan yllä. ”Verisen keskiviikon” tapahtumat antoivat Yhdysvalloille syyn syrjäyttää Grenadan sosialistinen hallinto. Joidenkin Karibian maiden tukemana käynnistettiin operaatio Urgent Fury. Vain kuusi päivää ”verisen keskiviikon” jälkeen lokakuun 25. päivän aamuna 1 900 yhdysvaltalaissotilasta ja 300 liittolaista Karibian maista nousivat maihin ja ottivat yhteen kuubalaisten ja grenadalaisten sotilaiden kanssa. Liittoutuneet valtasivat saaren 31. lokakuuta mennessä. Carriacoun ja Petite Martiniquen saaret antautuivat taisteluitta 2. marraskuuta. Yhdysvaltain johtama valtaus herätti myös vastustusta, ja esimerkiksi Britannian parlamentti tuomitsi Kansainyhteisöön kuuluvan maan valtauksen. Miehityksen ilmoitettiin kuitenkin tapahtuneen Itäisen Karibian yhteistyöjärjestön pyynnöstä.
Aarno
Aarno on muunnos muinaissaksalaisesta nimestä Arnold, joka tarkoittaa "kotkan tavoin hallitsevaa". Tällöin nimi olisi samaa alkuperää kuin Aarne ja Aarno. Saman nimen muunnelmia ovat myös Aarne ja Aarni, jotka tosin saattavat liittyä myös kansanperinteen tuntemaa aarteen vartijaa tarkoittavaan sanaan aarni.
Tähtisarja – 30 suosikkia (Irwin Goodman)
Tähtisarja – 30 suosikkia on vuonna 2006 julkaistu Irwin Goodmanin kokoelmalevy.
Sankarani
Sankarani on Nigerin sivujoki Guineassa ja Malissa. Sen pituus on 670 kilometriä ja valuma-alueen laajuus 35 500 neliökilometriä.
Arto Tiainen
Perhe
Arto Tiaisen poika Hannu Tiainen voitti viestihiihdon Suomen mestaruuden Mikkelin Hiihtäjien joukkueessa vuosina 1982 ja 1983.
Pekka Vihervuori
Henkilöhistoria
Vihervuori aloitti korkeimman hallinto-oikeuden määräaikaisena hallintoneuvoksena 1997, ja hänet nimitettiin tuomioistuimen varsinaiseksi jäseneksi 1998. Hän toimi KHO:n ensimmäisen jaoston varapuheenjohtajana, ja hänet nimitettiin presidentiksi vuonna 2012. Hän siirtyi eläkkeelle syyskuun 2018 alusta, korkeimman hallinto-oikeuden vietettyä satavuotisjuhlaansa elokuun 2018 lopussa.
Suloisesti suuteleva Jumalanäiti
Valamon Suloisesti suuteleva Jumalanäiti
Valamon Suloisesti suutelevan Jumalanäidin ikonin ensimmäinen ihmeteko on kuvattu pyhän Antipa Valamolaisen elämäkerrassa ja kytkeytyy Antipan elämään Kreikan Athosvuoren alueella. Siellä paljolti erakkona eläneen Antipan huonoon kuntoon päässyttä keljaa korjaamaan saapunut, puutyötaitoinen pappi sairastui äkilliseen koleraan viidentenä päivänä töiden aloittamisesta ja jäi tiedottomana Antipan keljan luo. Antipa asetti Jumaläidin ikoninsa sairaan viereen ja meni kauemmas rukoilemaan sairaan paranemisen puolesta. Tultuaan takaisin Antipa huomasi, että sairastunut pappi oli yllättävästi parantunut ja työn touhussa. Pappi kuvasi tuntemuksiaan: Antipan ikonista oli yhtäkkiä virrannut häneen elävöittävä, lämmin henkäys. Se paransi aivan kuin kuolleena maanneen papin hetkessä niin, että tämä pääsi nousemaan jaloilleen ja jatkamaan työtään. Pappi piti ikonia ihmeitätekevänä.
Vuonna 1865 Antipa siirtyi Athokselta asumaan Laatokan Valamon Kaikkien Pyhien skiittaan eli sivuluostariin. Ihmeitätekevän ikoninsa hän lahjoitti Valamon luostarille 1881. Vuonna 1882 kuollut isä Antipa julistettiin pyhäksi 1906.
Culture Club
From Luxury to Heartache
Vuonna 1987 Boy George lähti Culture Clubin riveistä soolouralle ja sai muutaman ison hitin, kuten ”Everything I Own” ja ”The Crying Game”.
Billy Madison
Billy Madison on vuonna 1995 ensi-iltansa saanut elokuva. Elokuva sai ensi-iltansa Yhdysvalloissa 2. helmikuuta 1995.
Bambi Woods
Hän aloitti uransa pornonäyttelijänä vuonna 1978 pornoelokuvassa Debbie Does Dallas.
James MacMillan
MacMillan tuli suuremman yleisön tietoisuuteen vuonna 1990, kun BBC:n Skotlannin sinfoniaorkesteri kantaesitti Proms-festivaaleilla teoksen The Confession of Isobel Gowdie. Isobel Gowdie oli eräs monista naisista, jotka 1600-luvun Skotlannissa teloitettiin noituudesta syytettynä. Teoksen kansainvälisen maineen ansiosta MacMillan sai lisää merkittäviä sävellystilauksia, kuten tilauksen skotlantilaiselle lyömäsoittajalle Evelyn Glennielle sävellettävästä lyömäsoitinkonsertosta. Tämä konsertto, nimeltään Veni, veni, Emmanuel, kantaesitettiin vuonna 1992, ja siitä on tullut MacMillan useimmin esitetty teos. Myös Mstislav Rostropovitš tilasi MacMillanilta sellokonserton ja kantaesitti sen vuonna 1997.
Marta Corredera
pienoiskuva|Marta Corredera Marta Corredera (s. 8. elokuuta 1991) on espanjalainen jalkapalloilija. Hän on pelipaikaltaan puolustaja. Hän on pelannut Espanjan naisten maajoukkueessa vuoden 2019 MM-kilpailujen päättyessä 72 maaottelua ja tehnyt niissä viisi maalia. MM-kilpailuissa hän pelasi Espanjan kaikki neljä ottelua alusta loppuun.
Alexander von Collan
Elämä
Collan suoritti ylioppilastutkinnon joulukuussa 1836 ja aloitti sen jälkeen opinnot Helsingin yliopistossa. Hän valmistui filosofian kandidaatiksi keväällä 1840 ja hänet promovoitiin maisteriksi samana kesänä. Opiskeluaikana Collan harrasti menestyksellä miekkailua, ja opettajansa Gioacchino Ottan kuoltua hän haki vuonna 1848 yliopiston miekkailunopettajan virkaa, mutta tuloksetta.
Finska Läkaresällskapet alkoi julkaista vuonna 1849 lääketieteellistä uutislehteä Notisblad för Läkare och Farmacevter. Silloin Collan liittyi lehden avustajakuntaan ja vaikutti osaltaan lääketieteen uusien aatteiden levittämiseen lääkärikunnan ja lääkkeenvalmistajien tietoisuuteen. Hän kirjoitti vuosina 1849–1856 lehteen toistakymmentä 1–4 sivun mittaista selostusta ulkomaisista artikkeleista.
Perhe
Alexander von Collanin poikia olivat Suomen pankin pääjohtaja Clas von Collan ja taidelahjoittajana tunnettu asessori Alexander von Collan.
Il ritorno d'Ulisse in patria
Il ritorno d'Ulisse in patria (SV 325, suom. Odysseuksen paluu kotimaahan) on italialaisen säveltäjän Claudio Monteverdin ooppera (dramma per musica), jossa on prologi ja kolme näytöstä. Oopperan libreton on kirjoittanut Giacomo Badoaro, ja se perustuu Homeroksen teoksen Odysseia loppuosaan. Ooppera sai ensi-iltansa Venetsiassa Teatro SS Giovanni e Paolo -teatterissa helmikuussa 1641.
David Bohm
Kvanttimekaniikkaa tulkitsevista fyysikoista Bohm päätyi kvanttimekaniikan pohjalta hylkäämään mekanismin ja korostamaan holismia, kaikkeuden jakamatonta ykseyttä ja laadullista äärettömyyttä (Qualitative infinity). Bohmin ontologia kannattaa läheisesti neutraalia monismia, jonka lähtökohtana on, että todellisuuden perustavanlaatuinen substanssi ei ole henkeä (idealismi) eikä ainetta (materialismi) eikä näitä molempia yhdessäkään (dualismi), vaan eräänlaista "neutraalia" perustaa samanaikaisesti sekä aineen että hengen takana.
Riikka Pulkkinen
Elämä
Pulkkinen kasvoi Oulussa kuhmolaissyntyisten vanhempien, juristi-isän ja lääkäri-äidin lapsena. Nuorena Pulkkinen oli yleisurheilija, joka juoksi päämatkoinaan 800 ja 1 500 metriä. Hän edusti seuratasolla Oulun Pyrintöä.
Candle in the Wind
Vuonna 1997 laulu uudelleensanoitettiin Prinsessa Dianan muistolle ja Elton John esitti sen hänen hautajaisissaan. Laulun single nousi listakärkeen monissa maissa, ja se saavutti paljon suuremman suosion kuin alkuperäinen laulu. Single kuuluukin nykyisin kaikkien aikojen myydyimpien joukkoon.
Rasmus Kupari
Seuraura
Kaudeksi 2017–2018 Kupari teki kaksivuotisen SM-liigasopimuksen Kärppien kanssa. OHL-joukkue Sault Ste. Marie Greyhounds varasi hänet 112. pelaajana CHL:n varaustilaisuudessa 2017, mutta Kupari päätti jäädä kuitenkin jatkamaan uraansa Kärppiin. Hän aloitti kautensa seuran A-nuorissa, mutta Sami Anttilan loukkaantuminen ja Jari Sailion pelikielto avasivat hänelle paikan Kärppien SM-liigakokoonpanosta kauden neljännessä ottelussa 14. syyskuuta 2017 Pelicansia vastaan. Kupari merkittiin joukkueen kolmosketjun oikeaan laitaan Nicklas Lasun ja Jyri Junnilan viereen. Hän sai ottelussa jääaikaa 10 minuuttia ja 28 sekuntia. Liigauransa avausmaalin Kupari teki viidennessä ottelussaan 28. syyskuuta 2017 Saimaan Palloa vastaan. Hän keräsi ottelusta teholukeman +2. Kimmo Koskenkorva valitsi Kuparin ottelun Alumnien tähtien ykköstähdeksi.
Maajoukkueura
Kupari pelasi alle 20-vuotiaiden MM-kilpailuissa vuosina 2018, 2019 ja 2020, joista vuoden 2019 turnaus päättyi maailmanmestaruuteen. Vuoden 2020 turnaukseen hänet nimettiin Suomen varakapteeniksi, mutta Kuparin turnaus päättyi kuitenkin jo avausotteluun Ruotsia vastaan, kun hän loukkasi polvensa törmättyään Philip Brobergin kanssa.
Geokoodi
Luettelo koodisysteemeistä
Code géographique Geocoding ディジタルマッピング
Turkmeenin kieli
Historia ja murteet
Turkmeeni kuuluu turkkilaisten kielten lounaisen eli oguusilaisen ryhmän oguusilais-turkmeenilaiseen alaryhmään. Sen perustana ovat läntisten oguusiheimojen murteet, joihin on sulautunut varhaisempia horezminturkkilaisia ja myöhäisempiä oguusilais-seldžukkilaisia piirteitä. Jälkimmäisen ryhmän pohjalta on kehittynyt turkin kieli. Uzbekin kielen murteista turkmeeniin on omaksuttu kiptšakkilaisia aineksia.
Kirjakieli
Varsinainen turkmeenin kirjakieli syntyi 1920- ja 1930-luvuilla. Vuonna 1928 siirryttiin Neuvostoliiton turkkilaisten kansojen yhteiseen latinalaiseen kirjaimistoon (ns. uusi kirjaimisto) ja vuonna 1940 kyrilliseen aakkostoon, jota oli täydennetty lisämerkeillä ә, ө, ү, җ ja ң. 1990-luvulla Turkmenistanissa siirryttiin jälleen latinalaiseen kirjaimistoon. Afganistanissa, Iranissa ja Irakissa käytetään edelleen arabialaista kirjoitusjärjestelmää. Kirjakielen katsotaan perustuvan teke-ryhmän ahalin murteeseen.
Minimaalinen hallinto
Minimaalinen hallinto (MVM eli Minimum Viable Management) tarkoittaa hallinnollisten tehtävien vähentämistä mahdollisimman alhaiselle tasolle. Hallinnollisia tehtäviä tehdään vain sen verran kuin tarvitsee.
Ai Takahashi
Historia
Takahashin äänestä tuli keskeisempi seuraavassa ja samalla viimeisessä Mini Monin albumissa MiniMoni Songs 2 (2004), kuten myös Morning Musumen kesän 2004 julkaisusta "Roman~MY DEAR BOY~" eteenpäin. Hän ja Tsunku lauloivat cover-version Tsunkun ja Auymi Hamasakin duetosta "Love ~since 1999~" hänen sooloalbumillaan TAKE1.
Viimein vuonna 2005, Morning Musumen vuoden ensimmäisessä single-julkaisussa "THE MANPOWER!!!" Takahashi pääsi yhdeksi ryhmän päälaulajista, osaan, jota hän oli odottanut sitten single-julkaisujen. Saman vuoden kesällä hänestä tuli osa 2005 kesäkokoonpanoa Elegies.
Hello! Projectin 2011 talven konserttikiertueen konsertissa 9.1.2011 ilmoitettiin Takahashin valmistuvan Morning Musumesta sekä Hello!Projectista Morning Musumen syksyn kiertueen viimeisessä konsertissa. Myöhemmin kerrottiin valmistumisen tapahtuvan 30.9.2011 Nippon Budokanilla.
Final Fantasy XIII
Square Enix paljasti tammikuussa 2011, että pelille on tulossa suora jatko-osa Final Fantasy XIII-2 vuoden 2011 lopulla.
Tarina
Vaikka suurin osa Cocoonin asukkaista eivät ole koskaan nähneet Pulsea omilla silmillään, heille on kerrottu että se on vaarallinen paikka, joka aiheuttaa outoja vaikutuksia niihin, jotka vaeltavat sen pinnalla. Näin ollen jokainen, joka on millään tavalla ollut kosketuksissa mihinkään, joka on tullut Pulsesta joutuu karanteeniin ja hänet karkottaa Cocoonin hallitu Sanctum. Sanctum valvoo tämän käytännön noudattamista armeijansa vahvimman yksikön, PSICOM:in avulla.
Giambattista della Porta
thumb|Giambattista della Porta Giambattista della Porta (1535? – 4. helmikuuta 1615) oli italialainen oppinut, matemaatikko ja näytelmäkirjailija, joka eli Napolissa.
Svolvær
Media
Sanomalehti Lofotposten ilmestyy neljästi viikossa.
Suomi kesäolympialaisissa 2020
Kulttuuriministeri Antti Kurvinen edusti Suomea olympialaisten avajaisissa, minkä lisäksi hän tapasi matkansa aikana Japanin poliittista johtoa sekä vieraili Suomen suurlähetystössä. Avajaisissa Suomen lippua kantoivat uimari Ari-Pekka Liukkonen ja trap-ampuja Satu Mäkelä-Nummela. Ensimmäistä kertaa olympialaisissa kaikki maat nimesivät kaksi lipunkantajaa avajaisiin.
40px|Ammunta Ammunta
Lari Pesonen saavutti toukokuussa 2019 Suomelle miesten skeetissä maan ensimmäisen maapaikan 16 vuoteen. Hänen lisäkseen Suomea edusti lajissa Eetu Kallioinen, joka sijoittui neljänneksi ollen ensin olympiakarsinnan kolmas. Vuoden 2008 olympiavoittajan Satu Mäkelä-Nummelan uran neljäs olympialaisten maapaikka naisten trapissa varmistui elokuussa 2018 Hollolan maailmancup-osakilpailussa. Olympiakomitea julkaisi joulukuussa 2019, että naisten trapiin osallistuu Mäkelä-Nummela.
40px|Purjehdus Purjehdus
Suomi saavutti ensimmäiset olympiapaikkansa purjehduksessa, kun Tanskassa järjestetyissä vuoden 2018 MM-kilpailuissa Kaarle Tapper saavutti paikan Laser standard -veneluokassa, ja Monika Mikkola sekä Tuula Tenkanen Laser Radial -luokassa. Tuuli Petäjä-Sirén ansaitsi paikan naisten RS:X-luokkaan päästyään MM-kilpailuissa 2019 finaalilähtöön. Maaliskuussa 2021 Janne Järvinen ja Sinem Kurtbay varmistivat Suomelle maapaikan Nacra 17 -luokassa. Olympiakomitea ilmoitti joulukuussa 2019, että Laserissa Suomea edustaa Tapper ja RS:X-luokassa Petäjä-Sirén.
George Tooker
Tooker opiskeli englanninkielistä kirjallisuutta Harvardin yliopistossa ja sai vapautuksen Yhdysvaltain merijalkaväestä terveyssyistä. Hän aloitti vuonna 1943 kuvataideopinnot Art Students League of New Yorkissa.
Suomi kesäolympialaisissa 2020
40px|Uinti Uinti
Matti Mattsson paransi jo aiemmin nimissään ollutta miesten 200 metrin rintauinnin Suomen-ennätystä välierissä neljällä sadasosalla ja oli välierien viides. Finaalissa hän paransi Suomen-ennätystään vielä yli sekunnilla ja sai olympiapronssia.
Muu henkilöstö
Viestintä
Tuomarointitehtävät
Tokion kesäolympialaisten tuomarointitehtäviin nimettiin seuraavat suomalaiset henkilöt:
Mattila (Kouvola)
Mattila on tilastoalue ja kylä Kouvolan Kuusankoskella. Se sijaitsee Voikkaan itäpuolella, entisen Kuusankosken kaupungin pohjoisosassa. Asukkaita Mattilassa on 1 063. Mattila on myös entinen Valkealan kunnan rekisterikylä, joka kattaa suuren osan entisen Kuusankosken kaupungin pohjoisosasta.
Juvenalia
Juvenalia on perustettu vuonna 1977. Opistossa oli lukukaudella 2014–2015 yli 1 600 oppilasta. Musiikkiopisto on vuodesta 1984 alkaen järjestänyt kolmen vuoden välein valtakunnalliset kamarimusiikkikilpailut.
Bonnie Tyler
Yksityiselämä
Tyler avioitui 1973 miesystävänsä Robertin kanssa. Pariskunta on edelleen naimisissa. Heillä ei ole lapsia: uransa tähden Tyler lykkäsi lapsentekoaan 39-vuotiaaksi ja tuli tuolloin raskaaksi, mutta raskaus päättyi keskenmenoon. Sen jälkeen raskaaksituleminen ei enää onnistunut lukuisista yrityksistä huolimatta. Sisarusten lapsia Tylerillä sitä vastoin on kuusitoista (tilanne vuonna 2012).
Llano de Chajnantorin observatorio
Teleskoopit
Chajnantor on omistettu lähinnä radio- ja alimillimetrialueen havaintotoiminnalle. Siellä tulevat toimimaan seuraavat teleskoopit.
Espoon musiikkiopisto
Espoon musiikkiopiston yhteydessä toimii myös vuonna 2000 perustettu kamarikuoro EMO Ensemble. Opiston tiedotuslehti PRiMA ViSTA ilmestyy kolmesta neljään kertaa vuodessa.
Kalajoen Kristillinen Opisto
Koulutustarjonta
Kalajoen Kristillinen Opisto järjestää aikuisten perusopetusta, lisäopetusta, ammatillista koulutusta ja vapaan sivistystyön koulutusta. Vapaan sivistystyön koulutusta tarjotaan myös maahanmuuttajille ja kehitysvammaisille. Lyhytkurssitarjonta painottuu hyvinvointiin, kasvatus- ja sosiaalialaan, taiteisiin, seurakuntatyöhön, teologiaan sekä kansainvälisyyteen. . Opistossa voi suorittaa seuraavat tutkinnot:
Normaali
Normaali tarkoittaa seuraavia asioita:
UFO (yhtye)
Alkuajat (1969-1972)
Hieman ennen UFO 2: Flyingin julkaisua, syyskuussa 1971 UFO kävi konsertoimassa Japanissa Osakan kaupungissa ja Tokioon kuuluvassa Hibiyan kaupunginosassa. Jälkimmäisestä konsertista nauhoitettiin yhtyeen ensimmäinen livealbumi, Live, joka julkaistiin alun perin vuonna 1971 vain Japanissa, Japanin ulkopuolella vuonna 1972. Toisin kuin UFOn kaksi ensimmäistä studioalbumia, Live menestyi kaupallisesti sekä Iso-Britanniassa että Yhdysvalloissa, ja myi molemmissa maissa kultaa, mikä tosin oli useiden peräkkäisten julkaisujen ansiota. Monet aikalaislähteet esittävät, ettei yhtye ollut tietoinen livealbumista ennen sen julkaisua. Live jäi Mick Boltonin viimeiseksi albumiksi UFOssa hänen jätettyään yhtye tammikuussa 1972.
Sanomalehti
Sanomalehtien jaottelu
Suomessa ilmestyy noin 200 sanomalehteä. Nimitystä päivälehti käytetään sanomalehdestä, joka ilmestyy 4–7 päivänä viikossa. Tilattavat tai ostettavat sanomalehdet haluavat erottautua ilmaisjakelulehdistä, jotka ”tulevat pyytämättä”. Myös tilattavien tai ostettavien sanomalehtien tuloista valtaosa tulee ilmoittajilta. Luokitellut pikkuilmoitukset kuten työpaikka- ja asuntoilmoitukset ovat olleet merkittävä osa perinteistä sanomalehteä, mutta niiden julkaiseminen on siirtynyt nopeasti verkkoon sen tarjoamien hakutoimintojen ja edullisuuden vuoksi. Sanomalehdellä on oltava tarkastettu levikki, jonka vuosittaisesta mittaamisesta vastaa Levikintarkastus Oy. Sanomalehdet kuuluvat Sanomalehtien Liittoon.
Sanomalehtien sivukoko
Sanomalehtien sivukoko on yleensä joko broadsheet (noin 40 cm × 55 cm) tai tabloidi (noin 27 cm × 40 cm, puolet broadsheetistä). Eurotabloid-formaatti on kahden edellisen väliin sijoittuva koko, 315 mm × 430 mm. Eurotabloidin suosio on jälleen kasvussa lukijaystävällisen sivukoon johdosta.
Kierrätys
Sanomalehti on kertakäyttötuote, joka voidaan kierrättää sekoittamalla siistattua paperimassaa uuden sellusta tehdyn paperimassan sekaan. Sanomalehtien ekotehokkuudessa on vielä paljon parantamisen varaa, esimerkiksi jakamalla sanomalehtitilaus naapureiden kesken parannetaan merkittävästi sanomalehden ekotehokkuutta.
Toimitus
Sanomalehti uutisoi tapahtumia. Kun jotain merkittävää tapahtuu, niin paikalle lähetetään toimittaja ottamaan selkoa tapahtuneesta sekä valokuvaaja ottamaan valokuvia tilanteesta. Tämän jälkeen aineisto lähetetään toimitukseen, joka käsittelee aineiston valmiiksi artikkeliksi. Seuraavaksi uutinen menee taittoon, missä taittaja asettelee sanomalehden sivut. Ennen lehden sulkeutumista valmiit sivut lähetetään sähköisinä pdf-tiedostoina painoon.
Vastaanotto
Taittolaitteelta lehdet poimitaan automaattisesti kuljettimille. Kuljettimien leuoissa lehdet siirtyvät postitusosastolle. Painokoneen nopeus on usein liian nopea postituskoneelle. Tällöin lehtiä varastoidaan erillisille keloille, joilla tasoitetaan painon ja postituksen välisiä nopeuseroja.
Jelena Dokić
Dokić aloitti tennisuransa Australian riveissä. Hän oli ammattilaispelaaja vuosina 1998–2014. Vuodet 2001–2003 hän edusti Jugoslaviaa, vuodet 2003–2005 Serbia ja Montenegroa ja taas vuodesta 2006 alkaen Australiaa.
Parhaimmillaan Dokić oli maailmanlistan sijalla neljä kaksinpelissä (elokuu 2002) ja sijalla 10 nelinpelissä (helmikuu 2002). Hän voitti monia huippupelaajia, kuten Martina Hingisin ensimmäisellä kierroksella Wimbledonissa 1999, Kim Clijstersin Zürichin avoimissa 2003 ja Venus Williamsin Italian avoimissa 2000.
Petra Ahola
Petra Ahola (ent. Saaristo) on suomalainen näyttelijä.
Aarne Ahola
Johan Aarne Einari (Einar) Ahola (21. kesäkuuta 1910 Karijoki – 21. toukokuuta 1994 Kauhajoki) oli Mannerheim-ristin ritari, kapteeni, maanviljelijä ja sosiaalineuvos.
Kuusaanniemi
Kuusaanniemessä on koko Kouvolan ja Kuusankosken suuralueen kaupunginosista eniten lapsia väkilukuun nähden, sillä Kuusaanniemen väestöstä puolet on alle 15-vuotiaita. Tämä johtuu siitä, että Kuusaanniemessä on vain 4 asukasta ja niistä 2 on alle 15-vuotiaita. Vuonna 2005 Kuusaanniemessä oli vielä 11 asukasta.
Wadi Rum
Historia
Wadi Rum tunnetaan yhteydestään brittiläiseen upseeriin T.E. Lawrenceen, joka piti tukikohtaa siellä arabikapinan aikoina 1917–1918. Hänestä kertovaa elokuvaa Arabian Lawrencea kuvattiin myös alueella. Aluetta on käytetty Marsin korvikkeena elokuvissa kuten Red Planet, The Last Days on Mars ja Yksin Marsissa.
Vuorijono A
Vuorijono A on Etelämantereella 4 052 metrin korkeudella merenpinnasta sijaitseva ylänkö. Se on maapallon kylmin, tuulettomin ja kuivin paikka. Keskilämpötila alueella on –70 °C, eikä siellä tuule käytännössä milloinkaan. Vuorijonon yläpuolisen ilmamassan vesimäärä olisi yhteen kerättynä vähemmän kuin ihmisen hiuksen paksuus. Vuorijono A sijaitsee Australian Antarktiksen alueella noin 1 000 kilometrin päässä etelänavasta ja noin 140 kilometrin päässä kansainvälisestä robottiobservatoriosta.
PGNiG
PGNiG on perustettu vuonna 1982. Konsernin pääkonttori sijaitsee Varsovassa. Vuonna 2016 konsernin palveluksessa oli noin 25 300 työntekijää.
Vuonna 2016 PGNiG:llä oli 6,9 miljoonaa asiakasta kaasuverkostossaan ja näille toimitettiin 10,9 miljardia kuutiota (bcm) maakaasua. Vuonna 2016 yhtiö myi yhteensä 24,3 miljardia kuutiota maakaasua. Tästä määrästä yhtiön maahantuomaa kaasua oli 11,5 bcm ja Puolan sähköpörssin (Polish Power Exchange, PPX; pörssiyhtiö) kautta välitettyä 9,1 bcm. PGNiG:lla oli tuolloin 3,2 miljardin kuution kaasuvarasto. Yhtiö tuotti vuoden aikana itse 4,4 bcm maakaasua; yhtiöllä oli Puolassa 54 maaöljyn ja -kaasun tuotantolaitosta. Yhteensä yhtiöllä oli yli 2 000 yksittäistä maaöljyn tai -kaasun porausasemaa (lähdettä) ja toimilupa-alueillaan arviolta 770 miljoonaa öljytynnyrillistä vastaavat (boe, á 158,987 litraa maaöljyä) öljy- ja kaasuvarannot. Yhtiön sähkön ja lämmöntuotanto tuotti vuoden 2016 aikana 3,6 TWh sähköä (tuotantokapasiteetti 1,1 GW) ja 40 petajoulea lämpöä (kapasiteetti 5,4 GW).
Maakaasukonsernilla on LNG-kaasuterminaali Szczecin-Świnoujścien satamassa Świnoujściessa nesteytetyn maakaasun maahantuontia varten. Yhtiö on tuonut nesteytettyä maakaasua esimerkiksi Yhdysvalloista ja sopinut LNG-maakaasun maahantuonnista qatarilaisen Qatargasin kanssa. Sopimusten johdosta LNG-terminaalin vuosikapasiteettia suunnitellaan nostettavan 5,0:sta 7,5 miljardiin kuutioon.
3G
Standardit
3G-standardeiksi lasketaan yleensä:
Kansas (yhtye)
Kuitenkin, samoin kuin esimerkiksi Yes, Kansas on 1990-luvulla palannut musiikillisesti jälleen kunnianhimoisempaan suuntaan ja "klassiseen kokoonpanoonsa", joskin se on alkanut rakoilla 2006.
Agronic
Suomessa Agronic Oy:n jälleenmyyjänä toimii Hankkija Oy.
Kansas (yhtye)
Yhtyeen hidas hajoaminen (1980–84)
Jäljelle jääneet Kansas-yhtyeen jäsenet: Elefante, Ehart ja Williams saivat vielä levytettyä yhden kappaleen, joka ilmestyi The Best of Kansas -kokoelmalla (1984). John Elefante oli tullut Kansas-yhtyeeseen Livgrenin takia. Koska Livgren ei enää ollut yhtyeessä, päätti Elefantekin lopulta lähteä. Sittemmin Elefante on tullut kuuluisaksi veljensä Dinon kanssa vaihtoehtoisen kristillisen rockin saralla. Kansasista lähtönsä jälkeen Elefante ei ole kuulunut yhtyeen myöhempiin kokoonpanoihin, eikä hän myöskään ole enää esiintynyt Kansasin kanssa.
Klassinen kokoonpano, "Kansas III"
Kaikki studio- ja livelevytykset 1974–80 ja 2000 tällä kokoonpanolla (+ lisämuusikoilla):
Sham 69
Sham 69 on englantilainen vuonna 1975 Hershamissa perustettu punkyhtye. Yhtye hajosi vuonna 1980 Jimmy Purseyn suunnattua soolouralle. Pursey ja kitaristi Dave Parsons kasasivat yhtyeen uudelleen uusilla soittajilla vuonna 1987. Yhtyeen kokoonpano on elänyt matkan varrella moneen otteeseen. Pursey ja Parsons ovat ainoat vuodesta 1987 mukana olleet jäsenet.
Italian kielet
pienoiskuva|Italiassa puhuttavien kielten maantieteellinen sijoittuminen Italian virallinen kieli on italia, jonka asema vahvistettiin perustuslakiin vasta 2007. Italian kieli perustuu suurelta osin Dante Alighierin (1265–1321) teoksissa käytettyyn kieleen, joissa toscanalaismurteeseen on yhdistetty Etelä-Italian kieliä. Italian yhdistyessä vuonna 1861 vain kaksi prosenttia väestöstä käytti puhekielenään yleisitaliaa. Vasta Mussolini vakiinnutti italian kielen valta-aseman kieltämällä murteiden käyttämisen julkisesti lailla. Hänen sanottiin häpeävän sitä, että maan eri kolkista tulevat italialaiset eivät kyenneet ymmärtämään toisiaan. .
Kari Virtanen (puuseppä)
Eteläpohjalainen Virtanen opiskeli koristeveistoa ja työskenteli alueen tyylihuonekalutehtaissa, kunnes 19-vuotiaana perusti 1960-luvun lopulla Seinäjoelle yhden miehen puusepänverstaan. Sen ensimmäiseksi asiakkaaksi tuli Alvar Aalto, joka tilasi Virtaselta suunnittelemaansa Seinäjoen seurakuntakeskukseen urkujen kuorirakenteita, virsikirjatelineitä ja muita sisustusosia. Virtanen alkoi myös sorvata sarjatyönä pesäpallomailoja, joita hän myi yli sata tuhatta. Hän teki myös tilauskalusteita ja kunnosti vanhoja huonekaluja. 1970-luvun alussa Seinäjoella luennoinut Kaj Franck kiinnostui Virtasen taidoista ja kehitti tämän kanssa vanerisia rasioita ja matkalaukkuja.
Kyzyl
Kaupungin merkittävistä rakennuksista mainittakoon parlamenttitalo ja kansallisteatteri. Kaupungin eteläpuolella sijaitsee Kyzylin lentoasema. Rautatietä ei sen sijaan ole lähistöllä.
Piusa jõgi
Historiallinen rajajoki
Kun Viro vuonna 1918 itsenäistyi, siihen kuului alusta lähtien myös pohjoisosa entistä Liivinmaata, mutta Tarton rauhassa vuonna 1920 siihen liitettiin myös Setumaa, josta muodostettiin Petserinmaan maakunta. Viron ensimmäisenä itsenäisyydenaikana 1920–1940 Piusa jõgi oli osittain rajana Petserinmaan ja Võrumaan maakuntien välillä.
Valuma-alue, sivujokia ja järviä
thumb|Narvanjoen vesistöalueessa vaaleanvihreä rajattu alue esittää Peipsijärven valuma-aluetta. Piusa jõen valuma-alue sijaitsee Peipsijärven eteläpään länsipuolella Võhandu joen eteläpuolella.
Maire Harme
Maire Irene Harme (ent. Hammar; 17. helmikuuta 1927 – 9. heinäkuuta 1986 Helsinki ) oli suomalainen kirjailija ja suomentaja. Harme oli naimisissa 1955–1963 arkkitehti Reima Pietilän kanssa tämän ensimmäisessä avioliitossa.
Schöneberg
thumb|150px|Schönebergin sijainti Tempelhof-Schönebergissä (iso kartta) ja Tempelhof-Schönebergin sijainti Berliinissä (pieni kartta) thumb|Schönebergin kartta Schöneberg on yksi Berliinin kaupunginosista (Ortsteil). Se sijaitsee Tempelhof-Schönebergin hallintoalueella (Bezirk). 1200-luvulle juurensa johtava Schöneberg kasvoi 1800- ja 1900-lukujen vaihteessa suurkaupungiksi. Se oli itsenäinen vuoteen 1920 asti, jolloin se liitettiin Berliiniin.
Erkki Huttunen
Ura
Vuonna 1943 Huttunen nimitettiin Rakennushallituksen pääjohtajaksi. Pääjohtajan hallinnolliset tehtävät veivät suuren osan Huttusen työajasta ja suunnittelutehtävät jäivät vähemmälle, vaikka hänen oma arkkitehtitoimistonsa, jonka hän oli perustanut jo työskennellessään vielä SOK:n palveluksessa, jatkoi vielä toimintaansa. Hallinnollisten tehtävien lisäksi Huttunen osallistui valtion edustajana arkkitehtikilpailujen tuomaristoon. Pääjohtajakausi päättyi vuonna 1953, jolloin pääjohtajaksi valittiin arkkitehti Jussi Lappi-Seppälä.
Susan Cullen-Ward
Susan Cullen-Ward syntyi Sydneyssä, Uudessa Etelä-Walesissa, ja toimi peruskoulun opettajana. Hän tapasi Albanian kruununprinssin illallisella Sydneyssä ja avioitui hänen kanssaan vuonna 1975 Espanjassa. He saivat yhden lapsen, Leka Anwar Zog Reza Baudouin Msiziwen. Leka ja Cullen-Ward palasivat Lekan kotimaahan Albanian hallituksen kutsusta vuonna 2002.
Virginia Torrecilla
Torrecilla edustaa seuratasolla ranskalaista Montpellieriä.
Romantiikka
Romantiikka kirjallisuudessa
Tyylisuuntauksena romantiikka ajoittuu 1700-luvun lopulle ja 1800-luvun alkupuolelle. Se jaetaan yleensä varhaisromantiikan ja täysromantiikan kauteen. Romantiikka oli yleinen taidesuuntaus, joka vetosi tunteeseen ja mielikuvitukseen. Suuntaus syntyi vastakohtana uusklassismin ja valistuksen ajoille. Uusklassismin aikana estetiikka oli pysähtynyttä, ja valistuksen järki korosti rationalismia. Romanttiset tarinat saattoivat olla epäloogisia ja runsaan tyylinsä takia myös sekavia. Toisaalta romantikot kehittivät merkittävällä tavalla myös kansanrunouden tutkimuksen, historiallisen lähdekritiikin ja kielitieteen menetelmiä. Romantiikka korosti ihmisen suhdetta luontoon, mutta oli sen lisäksi kiinnostunut myös yliluonnollisesta, sielullisesta ja tiedostamattomasta. Yksilön vapautta yhteiskunnan laitoksiin nähden korostettiin. Romantiikan ajan taiteilija oli luova nero, uneksija ja haaveilija, jolla oli mystinen yhteys korkeampiin voimiin ja luontoon.
Romantiikan ajan sadut
Romantiikkaan liittyvät myös keskeisesti sadut. Periaatteena oli, että sadun lopussa kaikki kääntyisi hyvin, paha saisi palkkansa ja prinssi prinsessansa. Saduissa seksuaalisuus oli neutralisoitu, hahmot kuvattiin pieninä ja siroina. Ilkeät äidit olivat äitipuolen roolissa. Tunnetuimpia satukirjailijoita ovat saksalaiset Grimmin veljekset Jacob ja Wilhelm Grimm, sekä tanskalainen H. C. Andersen. Grimmien tunnetuimpia satuja ovat prinsessasadut Tuhkimo, Lumikki ja Prinsessa Ruusunen, kuten myös Punahilkka sekä Hannu ja Kerttu. H. C. Andersen puolestaan tunnetaan parhaiten saduistaan Pieni merenneito, Peukalo-Liisa ja Ruma ankanpoikanen. Varsinaisen lastenkirjallisuuden perustajana pidetään ranskalaista kirjailijaa Charles Perraultia. Esimerkiksi juuri Grimmin veljekset kirjoittivat myöhemmin omiksi versioikseen satuja Perraultin kokoelmasta Hanhiemon tarinoita.
Ranska
Ranskan romanttiseen aikakauteen vaikutti myös suuresti Euroopassa levinnyt vallankumous 1789. François-René de Chateaubriandin katsotaan usein aloittaneen romanttisen virtauksen Ranskassa, vaikkakin myös saksalaisesta romantiikasta innoittunut Madame de Staël toimi tärkeänä välittäjähahmona. Victor Hugo oli itsevarma nuori ja nousi oman maansa romanttisen ryhmän johtoon. Hänen maailmankuuluja teoksiaan ovat Pariisin Notre-Dame ja Kurjat. Alexandre Dumas vanhempi oli eräs tunnetuista aikakauden kirjailijoista. Hänen tunnetuimpia teoksiaan ovat Kolme muskettisoturia ja Monte-Criston kreivi.
Emil Viljanen
Emil Viljanen (alk. Järventausta; 10. elokuuta 1874 Mouhijärvi – 20. tammikuuta 1954 Tampere) oli suomalainen puuseppä, ammattiyhdistysmies, toimitusjohtaja ja sosialidemokraattien kansanedustaja.
Emil Viljanen oli naimisissa vuodesta 1899 Stella Hilda Elisabet Luodon kanssa.
Burgenland
Burgenland (, Őrvidék tai Felsőőrvidék,, ) on osavaltio Itävallan itäosassa. Sen pinta-ala on 3 962 km² ja asukkaita siellä on arviolta 288 356 (2015). Burgenlandin pääkaupunki on Eisenstadt. Osavaltio muodostuu kahdesta itsenäisestä kaupungista ja seitsemästä piiristä.
Study Abroad
right|250px Study Abroad on tanskalaislähtöinen englanninkielinen riippumaton opiskelijalehti, joka ilmestyy Islannissa, Norjassa, Tanskassa, Ruotsissa ja Suomessa. Viisi kertaa vuodessa ilmestyvän lehden painosmäärä on 121 000.
Stefan Effenberg
Maajoukkue
Maajoukkueessa Effenberg pelasi vuosina 1991–1998 kaikkiaan 35 ottelua, joissa hän teki yhteensä viisi maalia. Vuoden 1994 jalkapallon maailmanmestaruuskilpailut päättyivät hänen osaltaan nolosti Etelä-Koreaa vastaan, kun hän näytti keskisormea viheltäville katsoijille. Tämän tempauksen ansiosta valmentaja Berti Vogts erotti Effenbergin heti ottelun jälkeen joukkueesta.
María Pilar León
pienoiskuva|María Pilar León María Pilar ”Mapi” León (s. 13. kesäkuuta 1995) on espanjalainen jalkapalloilija. Hän on pelipaikaltaan puolustaja. Hän on pelannut Espanjan naisten maajoukkueessa vuoden 2019 MM-kilpailujen päättyessä 29 maaottelua ja tehnyt niissä yhden maalin. MM-kilpailuissa hän pelasi Espanjan kaikki neljä ottelua alusta loppuun.
Juha Tamminen
Vuonna 2010 Tamminen julkaisi internetissä useita tuhansia valokuvia käsittävän kuva-arkistonsa.
Punanen Viesti
Historia
Punasen Viestin kirjoittajana toimivat lukuisat suomalaisen työväenliikkeen vaikuttajat, kuten Evert Eloranta, Eero Haapalainen, Väinö Hakkila, Otto Wille Kuusinen, Yrjö Mäkelin, Matti Paasivuori, Yrjö Sirola ja Hella Wuolijoki. Lisäksi lehdessä julkaistiin ulkomaisten kirjoittajien tekstejä. Kuvittajina toimivat muun muassa Edvin Lydén, Ragnar Ungern, Ola Fogelberg ja Ilmari Kaijala.
Jalta
Historia
Jaltan sanotaan olevan muinaisten kreikkalaisten merimiesten perustama satamakaupunki. Varhaisimmat kirjalliset tiedot siitä ovat 1100-luvulta arabien muistiinpanoissa. 1800-luvulta alkaen tämä ranta- ja kylpyläkaupunki oli venäläisten suosima lomakohde. Tolstoi ja Tšehov viettivät siellä kesiään. Keisari Aleksanteri III rakensi Massandran palatsin Jaltan pohjoispuolelle Livadijaan ja Nikolai II Livadian palatsin 1911. Jalta oli suosittu matkailukohde myös Neuvostoliiton aikana.
André Frossard
Elämäkerta
André Fossard syntyi äidin puolelta protestanttiseen sukuun. Hänen isänsä Louis-Oscar Frossard kuului Ranskan kommunistisen puolueen perustajiin ja oli jo 31-vuotiaana puolueen pääsihteeri ja Ranskan kansanrintamahallituksen ministeri. Poika kasvatettiin täysin ateistisessa hengessä, jossa kukaan ei edes esittänyt kysymystä jumalan olemassaolosta.
Valevahvero
Käyttö ravinnoksi
Valevahveroa on pidetty syötävänä, mutta huonohkona ruokasienenä. Sieni on kumimainen, sitkeä ja mauton. Sientä voidaan myös käyttää värjäykseen.
Vitali Klytško
Nyrkkeilyura
Vuonna 2003 alkuperäissuunnitelman mukaan Lewisin piti kohdata Klytsko maaliskuussa, ottaa Tysonia vastaan uusintaottelu kesäkuussa ja kohdata vuoden suurottelussa Volodymyr Klytško. Ottelusarja ei toteutunut Volodymyr Klytškon hävittyä Corrie Sandersille. Tämän jälkeen Lewis päätti kohdata WBC-liiton haastaja Kirk Johnsonin, mutta tämä loukkaantui parisen viikkoa ennen ottelua ja Vitali astui Johnsonin tilalle. Asiantuntijat uskoivat altavastaaja Klytškon häviävän pikaisesti tyrmäyksellä, sillä he pitivät Klytškon suojausta avonaisena ja Wladimirin tyrmäystappion jälkeen myös Vitalin kykyjä epäiltiin.
Joulukuussa 2013 Klytško luopui WBC-liiton mestaruudesta ja ilmoitti keskittyvänsä politiikkaan. World Boxing Council myönsi Klytškolle tittelin "champion emeritus", minkä myötä hänellä on oikeus haastaa tuleva mestari suoraan. Klytško kuitenkin pitää paluuta nyrkkeilyyn hyvin epätodennäköisenä.
Senja Nuolikivi
Nuolikivi asuu Muhoksella.
Alfred Krupp
Alfredin kuoleman aikaan vuonna 1887 hän työllisti 20 200 henkeä. Hänen ainoa poikansa, Friedrich Alfred Krupp, jatkoi yrityksen johdossa Alfredin kuoleman jälkeen.
Marilyn Chambers
Marilyn Chambers (oikealta nimeltään Marilyn Ann Briggs, 22. huhtikuuta 1952 Providence, Rhode Island, Yhdysvallat – 12. huhtikuuta 2009 Santa Clarita, Kalifornia, Yhdysvallat) oli yhdysvaltalainen pornonäyttelijä.
Yksityiselämä
Chambersilla on tytär McKenna Taylor, joka löysi äitinsä kuolleena asuntovaunusta ja auttoi Vivid Entertainment-tuotantoyhtiötä roolituksessa Behind the Green Doorin uusintafilmatisoinnissa.
Kamen
pienoiskuva|vasen|[[Lippen sivujoki Seseke virtaa Kamenin halki.]] pienoiskuva|vasen|Kamen sijaitsee tiheästi asutun Unnan piirikunnan keskiosassa. Pienessä kuvassa piirikunnan sijainti Nordrhein-Westfalenin osavaltiossa. Kamenin kaupunginosat ovat Kamen-Mitte, Methler, Heeren-Werve, Südkamen, Derne ja Rottum.
Finney
Finney on irlanninkielinen nimi, joka esiintyy sekä paikannimenä että sukunimenä. Se voi viitata muun muassa seuraaviin:
Turun kaupunginkirjasto
Kirjastotoiminta laajenee ja nykyaikaistuu (1913–1970)
Turun kirjastoverkko alkoi laajeta toisen maailmansodan jälkeen. Kaupungin ensimmäinen lähikirjasto muodostui jo vuonna 1939, kun alueliitoksen yhteydessä Kaarinan entisestä kunnankirjastosta tuli Nummen lainausasema. Kirjastoverkko laajeni vähitellen, kun lähikirjastoja perustettiin eri puolille kaupunkia. Turku sai myös Suomen ensimmäisen kirjastoauton, joka aloitti toimintansa vuonna 1961. Musiikkiosasto avattiin vuonna 1970 pääkirjaston toiseen kerrokseen.
Uusi pääkirjasto (1971–)
Tilaongelmaan oli etsitty ratkaisua jo 1980-luvulta lähtien, ja vuonna 2003 kaupunginvaltuusto vihdoin päätti uuden pääkirjastotalon rakentamisesta samaan kortteliin, jossa myös vanha Bibliotheca-rakennus sijaitsi. Uuden kirjastorakennuksen suunnittelukilpailun voitti arkkitehtitoimisto JKMM, jonka suunnittelema kirjastotalo valmistui vuonna 2007. Uuden kirjastotalon valmistumisen myötä lastenosasto, lehtisali ja musiikkiosasto muuttivat jälleen pääkirjaston katon alle. Nykyisin pääkirjasto koostuu sekä vanhasta että uudesta kirjastotalosta, joita yhdistää Linnankadun varrella oleva käytävä. Lisäksi siihen kuuluu sisäpihan puolella oleva maaherran kansliarakennus, jossa on kahvila sekä kokoustiloja.